1125



1125 (MCXXV) a fost un an obișnuit al calendarului iulian.

Evenimente 
 12 mai și 11 octombrie: Două puternice cutremure distrug orașul italian Benevento.
11 iunie: Bătălia de la Azaz: Victorie a cruciaților asupra turcilor selgiucizi.
 30 august: După moartea lui Henric al V-lea la Utrecht, dieta de la Mainz alege ca nou împărat romano-german pe fostul adversar al acestuia, Lothar al II-lea de Supplinburg sau de Saxonia, ca Lothar al III-lea; odată ales, noul suveran caută să ajungă la o înțelegere cu Frederic și Conrad de Hohenstaufen, însă aceștia îl contestă; momentul marchează declanșarea conflictului dintre guelfi (Welfii din Bavaria) și ghibelini (familia Hohenstaufen din Suabia).
 30 august: Împăratul Lothar al III-lea învestește pe Albert "Ursul" cu stăpânirea asupra Luzaciei (Ostmarch), iar pe Adolf I de Schauenburg cu comitatul de Holstein.
 13 septembrie: Are loc încoronarea solemnă a lui Lothar al III-lea la Aachen, de către arhiepiscopul de Köln.
 16 septembrie: Se încheie acordul prin care contele Alphonse Jourdain de Toulouse primește titlul de marchiz de Provence și regiunile de la nord de Durance și Beaucaire.

Nedatate 
ianuarie: Chemat în ajutor de către locuitorii din Alep, asediat de cruciați, atabegul de Mosul, al-Borsoki, îi îndepărtează pe asediatori; Mosul și Alep trec sub o stăpânire unică.
Apare primul târg din Portugalia, deschis la Ponte de Lima.
China numără 100 de milioane de locuitori.
Etienne de Blois se căsătorește cu Matilda, fiica și moștenitoarea contelui de Boulogne.
Germanii încep politica de colonizare în răsărit, a teritoriilor dintre Elba și Oder, în detrimentul populațiilor slave (wagrieni, obodriți, sorabi, luzacieni etc.); împăratul Lothar al III-lea împinge hotarele Imperiului romano-german până la răsărit de Neisse; regele Boleslaw al III-lea al Poloniei este nevoit să îi recunoască suzeranitatea pentru Pomerania și pentru insula Rugen, disputată cu danezii.
 Judecătorul (qadi) Ibn al-Khachab este asasinat la ieșirea din marea moschee din Alep de către un membru al sectei asasinilor.
Jurchenii din dinastia Jin invadează China de nord, khitanii fiind expulzați; ultimul împărat al dinastiei Liao este luat în captivitate.
 Raid al piraților sarazini în Provence: Antibes este prădat, ca și mănăstirea benedictină Saint Honorat din insulele Lerins.
 Regele Inge "cel Tânăr" al Suediei este asasinat la Vreta (în Ostergotland), cu complicitatea soției sale, Ulfhilda; Suedia se divide între Magnus "cel Puternic" (rege în Gothenland) și Ragnar Knaphovde (în Svealand).
 Reveniți din Țara Sfântă, venețienii reiau atacurile împotriva Bizanțului, atacând insulele din Marea Egee: jefuiesc Rhodos, pradă Samos și Lesbos și capturează Chios.

Arte, științe, literatură și filozofie 
 Cronicarul Albert de Aix începe lucrul la "Historia Hieroslymitanae expeditionis".
 Cronicarul Guillaume de Malmesbury lucrează la "Gesta regum Anglorum" și la "Gesta pontificum Anglorum".
Este construit castelul Nassau, în Olanda.
Este întemeiată școala din Reading, în Anglia.
Filosoful Pierre Abelard este ales abate la mănăstirea Saint-Gildas-de-Rhuys.
 În Europa occidentală se răspândesc legende referitoare la Carol cel Mare, ca pelerin în Orient; începe o puternică difuzare a genului literar "chanson de geste".
 O colecție de lucrări ale budismului zen este compilată în China.

Înscăunări 
 19 mai: Mstislav I, mare cneaz de Kiev (1125-1132).
 19 mai: Iuri Dolgoruki, mare cneaz de Suzdal (1125-1157).
 30 august: Lothar al III-lea de Saxonia, împărat romano-german (1125-1137).
 Ragnar Knaphovde, rege al Suediei (în Svealand)
Sverker al Suediei, rege al Suediei (în Östergötland), (1125-1156)

Nașteri 
 Azzone al V-lea de Este (d. 1193).
Eystein al II-lea, rege al Norvegiei (d. 1157)
Goffredo da Viterbo, notar italian (d. 1195).
Jaufre Rudel, poet și trubadur francez (d. 1148)
Lu You, poet chinez (d. 1210).
Otto al II-lea, markgraf de Meissen (d. 1170).
Renaud de Châtillon (d. 1187).
 Svend al III-lea, rege al Danemarcei (d. 1157).
Wilhelm I, rege normand al Siciliei (d. 1166).

Decese 
 24 ianuarie: David al IV-lea (Ziditorul), rege al Georgiei (n. 1073).
 12 aprilie: Vladislaus I duce de Boemia (n.c. 1065)
 19 mai: Vladimir al II-lea (Monomahul), mare cneaz de Kiev (n. 1053).
 23 mai: Henric al V-lea, împărat romano-german (n. 1081).
21 octombrie: Cosma de Praga, cronicar din Boemia (n. 1045).
 Abu’l Fadl ibn al-Khashshâb, qadi (judecător) de Alep (n. ?)
Guillaume al II-lea, duce de Burgundia (n. 1075)
 Inge "cel Tânăr", rege al Suediei (1110-1125), (n. ?)

Vezi și 
 Listă de conducători de stat din 1125

1125